**නික්ෂේප කාණ්ඩය මූලටීකාව - කිලෙස ගොච්ඡකය**

1577. **ද්වෙ තයො කිලෙසා**ති එත්ථ “**ද්වෙ තයො**ති හෙතුගොච්ඡකාදීසු වුත්තාධිකාරවසෙන රුළ්හියා වුත්ත”න්ති කෙචි වදන්ති. යදි අත්ථං අනපෙක්ඛිත්වා රුළ්හියා වුච්චෙය්‍ය, ගන්ථගොච්ඡකෙ ච “යත්ථ ද්වෙ තයො ගන්ථා එකතො උප්පජ්ජන්තී”ති වත්තබ්බං සියා. යඤ්ච වදන්ති “යත්ථ ද්වෙ තයො අඤ්ඤෙහි එකතො උප්පජ්ජන්තීති ඉමස්සත්ථස්ස සම්භවතො එකතො-සද්දො කිලෙසගොච්ඡකෙ සාත්ථකො, න හෙතුගොච්ඡකාදීසු තෙන විනාපි අධිප්පායවිජානනතො”ති, තම්පි න, හෙතුගොච්ඡකාදීසුපි නානාඋප්පත්තියං හෙතූ චෙව හෙතුසම්පයුත්තාදිග්ගහණනිවාරණත්ථත්තා එකතො-සද්දස්ස, තස්මා රුළ්හීඅන්වත්ථකථාරොපනඤ්ච වජ්ජෙත්වා යථාවුත්තෙනෙව නයෙන අත්ථො වෙදිතබ්බොති.

**අට්ඨකථා කාණ්ඩ පාළිය - හේතු ගොච්ඡකය -** 1449. කතමෙ ධම්මා හෙතූ චෙව හෙතුසම්පයුත්තා ච? යත්ථ ද්වෙ තයො හෙතූ එකතො උප්පජ්ජන්ති – ඉමෙ ධම්මා හෙතූ චෙව හෙතුසම්පයුත්තා ච.

**අට්ඨකථා කාණ්ඩ පාළිය - ගන්ථ ගොච්ඡකය -** 1497. කතමෙ ධම්මා ගන්ථා චෙව ගන්ථසම්පයුත්තා ච? යත්ථ දිට්ඨි ච ලොභො ච එකතො උප්පජ්ජන්ති – ඉමෙ ධම්මා ගන්ථා චෙව ගන්ථසම්පයුත්තා ච.

**අට්ඨකථා කාණ්ඩ පාළිය - කිලෙස ගොච්ඡකය -** 1577. කතමෙ ධම්මා කිලෙසා චෙව කිලෙසසම්පයුත්තා ච? යත්ථ ද්වෙ තයො කිලෙසා එකතො උප්පජ්ජන්ති – ඉමෙ ධම්මා කිලෙසා චෙව කිලෙසසම්පයුත්තා ච.

**අනවත්ථ සහ රූළ්හී**

* **අනවත්ථ** - අත්ථමනුගතෙ අන්වත්ථො (ත.පුං) අර්ථය අනුගත වූයේ අන්වර්ථ නම් වේ. වාච්‍යලිඞ්ගික යි. *ව්‍යාකරණසද්දසින්ධු (පි.අං. 56)*
* **අන්වත්ථනය** - අන්වත්ථො ච සො නයොචාති අන්වත්ථනයො (ක.පුං). ශබ්දයන් අර්ථානුගතකොට දැක්වීම ම අන්වර්ථනය නම් වේ. *ව්‍යාකරණසද්දසින්ධු (පි.අං. 56)*
* **රූළ්හිනාම -** රූළ්හියා පවත්තං නාම රූළ්හිනාම (ත.න.). අර්ථයක් නොතකා රූඪී වශයෙන් පැවැති නාමය රූඪී නාමය යි. ''තිස්සො, ඵුස්සෙ, දත්තො, මත්තො" යන ආදිය රූඪී නාමයට උදාහරණ යි.*ව්‍යාකරණසද්දසින්ධු (පි.අං. 151)*